CELEX: C2006/010/16
Language: da
Date: 2006-01-14 00:00:00
Title: Sag C-368/05 P: Appel iværksat den  5. oktober 2005  af Polyelectrolyte Producers Group til prøvelse af kendelse afsagt den  22. juli 2005  af De Europæiske Fællesskabers Ret i Første Instans (Anden Afdeling) i sag T-376/04, Polyelectrolyte Producers Group mod Rådet for Den Europæiske Union og Kommissionen for De Europæiske Fællesskaber

14.1.2006   
            
            
               DA
            
            
               Den Europæiske Unions Tidende
            
            
               C 10/7
            
         Appel iværksat den 5. oktober 2005 af Polyelectrolyte Producers Group til prøvelse af kendelse afsagt den 22. juli 2005 af De Europæiske Fællesskabers Ret i Første Instans (Anden Afdeling) i sag T-376/04, Polyelectrolyte Producers Group mod Rådet for Den Europæiske Union og Kommissionen for De Europæiske Fællesskaber
   (Sag C-368/05 P)
   (2006/C 10/16)
   Processprog: engelsk
   Ved De Europæiske Fællesskabers Domstol er der den 5. oktober 2005 iværksat appel af Polyelectrolyte Producers Group, Bruxelles (Belgien), ved avocats Koen Van Maldegem og Claudio Mereu, til prøvelse af kendelse afsagt den 22. juli 2005 af De Europæiske Fællesskabers Ret i Første Instans (Anden Afdeling) i sag T-376/04, Polyelectrolyte Producers Group mod Rådet for Den Europæiske Union og Kommissionen for De Europæiske Fællesskaber.
   Appellanten har nedlagt følgende påstande:
   
               —
            
            
               Appellen antages til realitetsbehandling, og appellanten gives medhold.
            
         
               —
            
            
               Rettens kendelse afsagt den 22. juli 2005 i sag T-376/04 ophæves.
            
         
               —
            
            
               Det søgsmål, som appellanten anlagde ved Retten i sag T-376/04, antages til realitetsbehandling.
            
         
               —
            
            
               Der træffes afgørelse i sagen, eller subsidiært, sagen hjemvises til Retten.
            
         
               —
            
            
               Rådet for Den Europæiske Union og Kommissionen for De Europæiske Fællesskaber tilpligtes at betale begge sagers omkostninger.
            
         Appellantanbringender og væsentligste argumenter:
   Appellanten har gjort gældende, at Rettens kendelse, hvorved appellantens søgsmål afvises, bør ophæves af følgende årsager:
   
               a)
            
            
               Begrundelsespligten, der påhviler Retten, er ved kendelsen tilsidesat.
            
         
               b)
            
            
               Retten har foretaget en urigtig retlig vurdering af sagens faktiske omstændigheder.
            
         
               c)
            
            
               Kendelsen tilsidesætter retten til en fuldstændig og effektiv retsbeskyttelse og retten til at blive hørt.